**Sarbriken** (nem. *Saarbrücken*, fr. *Sarrebruck*) je opština u Nemačkoj, ujedno i glavni grad savezne države Sarland. U ovom gradu živi 180.000 stanovnika.

Nalazi se nekoliko kilometara od granice sa Francuskom, tako da postoji zajednički sistem prevoza sa gradom Sargemin, i Evrozona sa gradom Forbah u Francuskoj.

Sarbriken je bio industrijski i transportni centar velikog basena za eksploataciju uglja i gvožđa. To je bio osnov za razvijenu privredu koja je obuhvatala: proizvodnju čelika, šećera, piva, optičkih instrumenata, mašina i građevinskog materijala. Međutim, krajem 20-og veka, privredni značaj ove regije je opao, jer je uvoz uglja iz manje razvijenih zemalja postao mnogo ekonomičniji.

Istorija
--------

Sarbriken je dobio ime po mostovima preko reke Sar (nem. *Brücken* - mostovi). Istorijski most preko reke potiče iz 1546.

Od srednjeg veka Sarbriken je centar vojvodstva pod vlašću kuće Nasau-Sarbriken. U gotičkoj crkvi Sv. Arunala u Sarbrikenu nalaze se grobovi mnogih vojvoda i prinčeva iz ove porodice.

Za vreme Francuske revolucije, 1793, grad je postao deo Francuske republike, a kasnije carstva. Sarbriken je 1815. priključen Pruskoj.

Tokom 18-og veka, arhitekta Štengel projektovao je brojne spomenike u gradu: dvorac, crkvu Ludvig (Ludwigskirche) i crkvu Sv. Jovana (Johanniskirche).

Trg Tbilisi, na nemačkom i na gruzijskom
Veliki napredak grad je ostvario u epohi industrijske revolucije (19. vek) zahvaljujući proizvodnji čelika.

Nakon Prvog svetskog rata, teritorija Sarlanda bila je pod upravom Društva Naroda, a faktički francuskom kontrolom. Godine 1935, narod je na referendumu odlučio da se oblast ujedini sa Nemačkom.

Grad je potpuno uništen tokom Drugog svetskog rata i kasnije ponovo izgrađen.

Posle Drugog svetskog rata, oblast Sar je bila pod vlašću Francuske. Odlukom na (ponovnom) referendumu 1956, oblast se priključila Saveznoj Republici Nemačkoj 1957.

Ulaz u crkvu Sv. Jovana (*Johanniskirche*)
Grad satelit Sarbrikena, Folklingen, odnosno njegova čeličana, postao je prvi spomenik industrijskog doba koji je dospeo na listu svetske baštine UNESKO-a.

Gradovi pobratimi
-----------------

* Kotbus u Nemačkoj
* Nant u Francuskoj
* Tbilisi u Gruziji

Literatura
----------

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

Vidi još
--------

* Njemačka
* Njemačke pokrajine
* Popis gradova u Njemačkoj
* Nemački jezik
* Nemci
* Institucije Savezne Republike Nemačke

Vanjske veze
------------


|  |  |
| --- | --- |
|  | ***Portal Nemačka***  |


***Saarbrücken*** na Wikimedijinoj ostavi

* Zvanična prezentacija grada:
* Univerzitet Sarlanda
* Aerodrom Sarbriken-Enshajm
* Čeličana Folklingen